Amahil-nneɣ, nefreq-it ɣef sin n yixefawen igejdanen. Deg yixef amezwaru, nuwi-d awal ɣef wungal s umata, laṣel n wawal Roman, tabadut-is d leṣnaf-is; syin nemmeslay-d ɣef wungal aqbayli, ladɣa aẓar n wawal seg i d-yefruri wawal ungal (NGL), syin nefka-d amezruy-is seg wungal amezwaru n Belɛid AT ƐLI (Lwali n Wedrar), armi d ungalen imaynuten i d-yeffɣen deg useggas n 2022 ideg nella, gar ( Tiṭ d yilleḍ: Ayen d-qqrarent tewriqin) i nefren ad as-neg tasleḍt tasenɣanibt deg umahil-nneɣ.